આજે ગૃહમંત્રી પ્રદીપસિંહ જાડેજાએ પગાર વધારા સુધારા વિધેયક રજૂ કર્યું હતું જે સર્વાનુમતે પસાર થયું હતું. આ પગાર વધારા વિધેયકને ભાજપ - કોંગ્રેસના સર્વે ધારાસભ્યોએ વધાવીને બહુમતીથી પાસ કર્યું હતું. રાજ્યના ધારાસભ્યોના પગાર 70,727થી વધારીને 1,16,316 અને મંત્રીઓના પગારમાં 45 હજારનો વધારો કરી 87 હજારમાંથી 1 લાખ 32 હજાર કરવામાં આવ્યો છે. આમ રાજ્યમાં ખેડૂતો - સામાન્ય માણસ કારમી મોંઘવારીની ચક્કીમાં પીસાઈ રહ્યો છે ત્યારે પગાર બાબતે ભાજપ - કોંગ્રેસની એકતા ઉપર પણ સોશિયલ મીડિયામાં વિરોધ દર્શાવાયો હતો.